[{"text_idx": "#000001", "text": "Pasa den ostiralean, Broward County-ko epaitegian izandako saioan, Raag Singhal epaileak Pablo Ibar ez kaleratzeko agindua eman zuen. Defentsak Pablo Ibarren baldintzapeko askatasuna eskatu zuen, laster egingo dioten epaiketaren aurretik. Ibar heriotza zigorrera kondenatua izan zen 2000. urtean, baina epaiketa hori baliogabe jo zuen epaitegi gorenak, eta orain Pablo Ibar epaiketa berri baten zain dago."}]